kardosdrur/scandi-wiki huggingface dataset:
Lauritz Christiansen (atlet)

Karl Lauritz Christiansen (27. december 1892 København – 4. oktober 1976, Frederiksberg) var en dansk atlet.

Christiansen var hele karrieren medlem af Københavns FF (senere Københavns IF). Han deltog terrænløbet ved OL 1912 i Stockholm hvor han blev nummer 14 individuelt og nummer 5 i holdkonkurancen. Vandt et Danmarks mesterskab; 15 km terrænløb 1913 og vandt dermed Kongepokalen. Det blev til DM-bronze i terrænløb 1918 og han vandt Fortunløbet 1913 og 1914. Han gjorde sig også gællende på banen hvor det på 5000 meter blev til DM-sølv både 1911 og 1912. På 1500 meter blev til DM-sølv 1918 samt DM-bronze 1917 og 1919. 2. juli 1918 løb han i København 1500 meter på 4.10.0, hvilket var det års 7. bedste tid i verden.

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 DAF i tal Lauritz Christiansen/Laurits Christiansen
 Track and Field Statistics – Lauritz Christiansen 

Mellemdistanceløbere fra Danmark
Danske OL-deltagere i atletik
Atleter fra Københavns IF
Personer fra København
Deltagere for Danmark ved sommer-OL 1912
Langdistanceløbere fra Danmark
Phats & Small

Phats & Small er en engelsk DJ duo bestående af Jason "Phats" Hayward og Russel Small. De er best kendt for nummeret Turn Around som samplede vokaler fra Toney Lees Reach Up. Den blev geninspillet med Ben Ofoedu som sanger.

Diskografi

Singler

Referencer 

Musikere fra England
Duoer
Dj's fra England
SAMAK

SAMAK (Arbejderbevægelsens nordiske samarbejdskommitté, , norsk bokmål: Arbeiderbevegelsens nordiske samarbeidskomité, ) samler de nordiske socialdemokratiet og fagforeninger LO.

SAMAK blev stiftet i 1886 med det formål at koordinere den nordiske socialdemokratiske arbejderbevægelses politiske indflydelse, både i form af medlemspartierne, de socialdemokratiske partier, fra Danmark, Finland, Færøerne, Grønland, Island, Norge, Sverige, Åland, samt fagbevægelsen i form af LO fra Danmark, Norge og Sverige, og FFC fra Finland og ASI fra Island.

SAMAKs opgave består i at udarbejde fælles programmer om politikområder som EU, velfærd, den nordiske velfærdsmodel, arbejdsmarkedspolitik, menneskerettigheder, globalisering og demokrati. Samarbejdet er baseret på handlefrihed, og bygger i øvrigt på medlemsorganisationernes engagement og grundsyn.

SAMAKs generalsekretær følger også relevante møder i PES – det europæiske socialdemokratske parti, Socialistisk Internationale, EFS – Europæisk LO, samt Frie Faglige Internationale.

I juni, 2006, afholdte SAMAK sit 120 års jubilæum, i form af den 22. nordiske arbejderkongres.

Fra 2005 har Norges statsminister og formand for Det norske Arbeiderparti, Jens Stoltenberg, været formand, mens danskeren Peter Palshøj har været generalsekretær.

Eksterne henvisninger 
SAMAKs hjemmeside

Arbejderbevægelsen
Michael Rensing

Michael Rensing (født 14. maj 1984 i Lingen, Vesttyskland) er en tysk fodboldspiller, der spiller i Bundesliga-klubben Fortuna Düsseldorf. Han har spillet for klubben siden 2013. Tidligere har han repræsenteret  FC Bayern München, 1. FC Köln og Bayer Leverkusen. Med Bayern blev han fire gange tysk mester og fire gange pokalvinder.

Rensing var i sine første mange seniorår reserve for Bayerns daværende førstemålmand Oliver Kahn, men efter dennes karrierestop i 2008 overtog Rensing pladsen i den efterfølgende sæson. Han slog dog ikke igennem, var en overgang kontraktløs og blev i 2010 hyret af 1. FC Köln. Her var han førstevalg, men da klubben rykkede ned, havde den ikke råd til at beholde ham. Via en reservetjans i Bayer Leverkusen blev han i 2013 solgt til Fortuna Düsseldorf.

Landshold 
Rensing har ikke været udtaget til Tysklands A-landshold, men spillede som ungdomsspiller 18 kampe for landets U-21 hold.

Titler 
Bundesligaen
 2005, 2006, 2008 og 2010med Bayern München

DFB-Pokal
 2005, 2006, 2008 og 2010 med Bayern München

Eksterne henvisninger 

 Michael Rensing på weltfussball.de
 Michael Rensing på fussballdaten.de

Fodboldspillere fra Tyskland
Fodboldspillere fra FC Bayern München
Fodboldspillere fra 1. FC Köln
Fodboldspillere fra Fortuna Düsseldorf
Fodboldspillere fra Bayer 04 Leverkusen
Airport Weeze

Airport Weeze, tidligere Flughafen Niederrhein, er en lufthavn beliggende ved Weeze (nær Goch), 30 km fra Duisburg og godt 80 km fra byen Düsseldorf i Tyskland. Lufthavnen betegnes også som Düsseldorfs anden lufthavn, da det er den næststørste i området Düsseldorf – Duisburg.

I 2008 passeredes lufthavnen af 1.525.063 passagerer og den behandlede 56 ton fragt.
Mellem 14. og 27. maj 2007 var lufthavnen lukket, mens en del af banen blev renoveret og der blev installeret ILS. Imens blev afgangene flyttet til andre lufthavne i området.

Lufthavnen betjener de hollandske byer Venlo, Nijmegen og Eindhoven, den tyske by Duisburg og området omkring Weeze. Mellem lufthavnen og Düsseldorf er der busforbindelse med 9 afgange/dag, men den er knyttet til Weeze, Duisburg, Essen og Nijmegen med buslinjer, som har afgange hver time.

Historie 
Dette var oprindelig en britisk militærlufthavn ved navn Laarbruch, som oprettedes i 1954. I 1993 begyndte briterne at trække deres personnel tilbage fra lufthavnen, og i 1999 var tilbagetrækningen fuldført. Lufthavnen og arealet omkring den blev i 2001 købt af en gruppe hollandske investorer, og i 2002 blev tårnet indrettet på ny og der blev bygget en terminal. Lufthavnen åbnede i maj 2003 for persontransport og hed da Flughafen Niederrhein.

Den 30. november 2004 skiftede lufthavnen navn til Airport Weeze for at gøre det tydeligere, hvor lufthavnen ligger, eftersom Niederrhein er mindre kendt. Oberlandesgericht Keulen bestemte 17. juni 2005, at lufthavnen ikke måtte bære navnet Airport Düsseldorf-Weeze selv om den befinder sig i Regierungsbezirk Düsseldorf, 80 km udenfor byen. Oberlandesgericht var af den opfattelse, at det ville være fejlagtigt at benytte Düsseldorf i lufthavnens navn. Ryanair har imidlertid tilladelse til at bruge navnet Düsseldorf (Weeze).

Kilder

Eksterne henvisninger 
 Officiel hjemmeside (engelsk, tysk, hollandsk)
 Billeder fra Weeze Airport: Photos taken at Weeze Airport

Lufthavne i Tyskland
Airport Weeze
Luftfart i Nordrhein-Westfalen
Stelios Haji-Ioannou

Stelios Haji-Ioannou (på græsk: Στέλιος Χατζηιωάννου, født 14. februar 1967 i Athen, Grækenland) er en britisk iværksætter, bedst kendt for stiftelsen af lavprisflyselskabet easyJet.

Referencer

Eksterne henvisninger 

Personer fra England
Personer fra Athen
Iværksættere fra Storbritannien
Stavanger Lufthavn, Sola

Stavanger Lufthavn, Sola  er en international lufthavn ved Sola, 11 km syd/vest for Stavanger, og 10 km nord/vest for Sandnes i Norge. Lufthavnen er Norges ældste, bygget i 1937, senere udvidet og ombygget flere gange.

I 2009 ekspederede den 3.552.579 passagerer og 82.118 flybevægelser.

Bustransport til og fra lufthavnen 
Der går rutebus og flybus til centrum af Stavanger. Dessuden rutebus til Sandnes, Sola og Tananger.

Se også 
 Sola Flyvestation

Eksterne henvisninger 

 Stavanger Lufthavn, Solas officielle hjemmeside

Lufthavne i Norge
Lufthavn, Sola
Etableret i 1937
Sola
Girona-Costa Brava Airport

Girona-Costa Brava Airport (catalansk: Aeroport de Girona-Costa Brava, spansk: Aeropuerto de Gerona-Costa Brava) er en af Barcelonas tre største lufthavne.
Den ligger ved Girona, 74 km eller omkring halvanden times kørsel nord for Barcelonas centrum. Lufthavnen betjener mest lavprisselskaber, hovedsageligt Ryanair.

Lufthavnen blev bygget i 1965, men adskilte sig kun i ubetydelig passagertrafik. I begyndelsen af 2000'erne steg passagertrafikken kraftigt på grund af lavprisflyselskabet Ryanairs beslutning om at gøre Girona lufthavn til en af dens hubs. I løbet af de seneste seks år er antallet af transporterede passagerer steget mere end 10 gange - fra 557.000 i 2002 til 5.510.970 i 2008.

Girona Lufthavn bruges ofte som et alternativ til Barcelona Lufthavn, da den ligger 74 km nord for Barcelona. Barcelona kan nås direkte med bus eller taxa, eller med tog fra Girona Station.

Henvisninger 

Lufthavne i Spanien
Barcelona
Galileo Galilei Internationale Lufthavn

Galileo Galilei Internationale Lufthavn (italiensk: Aeropuerta Pisa san Galileo Galilei; ) er en lufthavn beliggende tæt på Pisa. Det er den næststørste lufthavn i Toscana efter Amerigo Vespucci i Firenze. Lufthavnen er opkaldt efter den italienske astronom Galileo Galilei.

Ryanair samt mange andre flyver til lufthavnen.

Lufthavne i Italien
Pisa
Allan Arenfeldt Olesen

Allan Arenfeldt Olesen (født 20. maj 1982) er en dansk professionel fodboldspiller, der p.t. er på kontrakt i Allsvenskan-klubben Åtvidabergs FF.

Allan Olesen er forsvarsspiller og spillede tidligere for FC Nordsjælland. Her scorede han et enkelt mål i SAS Ligaen. Dette mål blev scoret mod netop Randers FC i 2005 og var dermed paradoksalt nok med til at sende sin nuværende arbejdsgiver ned i 1. division.

Allan Olesen begyndte i Randers FC i sommeren 2008. I FC Nordsjælland spillede han primært i centerforsvaret, men i Randers FC var han oprindelig tiltænkt en plads som højre back.

Han har dog også optrådt i Randers FC's centerforsvar.

I efteråret 2009 blev Allan Olesen sendt ned for at træne med Randers B-hold. I 2010 skiftede han til norske FK Haugesund, og et år senere skiftede han til finske IFK Mariehamn. I februar 2012 skrev Olesen kontrakt med svenske Åtvidabergs FF.

Eksterne henvisninger 

 

Fodboldspillere fra Danmark
Fodboldspillere fra FC Nordsjælland
Fodboldspillere fra Randers FC
Fodboldspillere fra FK Haugesund
Fodboldspillere fra IFK Mariehamn
Molly Egelind

Molly Maria Blixt Hasselflug-Egelind (født 20. november 1987) er en dansk skuespiller. Efter uddannelse fra Syddansk Musikkonservatorium og Skuespillerskole i Odense i 2015, har hun siden medvirket i flere danske film- og tv-produktioner som Okay (2002), Den skaldede frisør (2012) og Sygeplejeskolen (2018-2022).

Egelind deltog i sæson 15 af Vild med dans, hvor hun dansede med den professionelle danser Mads Vad. Parret endte på en andenplads.

Opvækst 
Egelind blev født den 20. november 1987 som datter af Søs Egelind, skuespiller og Björn Blixt, filmfotograf.

Karriere 
Egelind medvirkede i 2021 i DRs kunstprogram Søs, Molly og malerne, hvor hun sammen med sin mor, Søs Egelind, portrætterede nogle af de største kunstmalere i Danmark gennem tiden.

Privatliv 
Egelind blev i august 2016 gift med Benjamin Katzmann Hasselflug, skuespiller, i København. De har sammen to døtre, Elinor (f. 2014) og Wilma (f. 2021).

Filmografi

Film

Tv-serier

Kilder

Eksterne henvisninger 
 

Børneskuespillere fra Danmark
Skuespillere fra Danmark
Nydam II-fundet

Nydam II-fundet er en sølvskat, som i 1888 blev fundet Nydam Mose ved Øster Sottrup, 8 km fra Sønderborg. 

Ca. 50 m syd for det første fundområde, der fra 1859 til 1863 blev udgravet af Conrad Engelhardt fandt man inden for en kvadratmeter, 1 m under mosens overflade ca. 100 kostbare genstande – fortrinsvis udstyr til sværdskeder (mundblik og dupsko), som blev udsorteret af den samlede våbenmængde, før de blev nedlagt. Fundet bestod til forskel fra Nydam næsten udelukkende af udvalgte, kostbare sølvbeslag til sværdskeder og remme, forgyldet eller indlagt med niello og dekorerede med geometriske og animalske motiver i karvsnit eller indgravering. Dette fund er nedlagt sent i 300-tallet eller tidligt i 400-tallet. Ved en eftergravning foretaget af W. Splieth fra Museet i Kiel, blev et område på ca. 100 m² gennemsøgt uden resultat.

En tjenestekarl var i juli måned 1888 beskæftiget med at grave tørv i mosen og fandt 100 kostbare genstande – fortrinsvis udstyr til sværdskeder (mundblik og dupsko), som blev udsorteret af den samlede våbenmængde, før de blev nedlagt. 
Sølvskatten bestod til forskel fra det første Nydamfund, næsten udelukkende af udvalgte kostbare sølvbeslag til sværdskeder og remme, forgyldet eller indlagt med niello og dekorerede med geometriske og animalske motiver i karvsnit eller indgravering. Dette fund er nedlagt sent i 300-tallet eller tidligt i 400-tallet. 

Da fundstedet på daværende tidspunkt var en del af Preussen, (1864-1920) forsøgte dansksindede sønderjyder at sikre fundet på danske hænder. Politikeren H.P. Hanssen købte med støtte fra Oldnordisk Museum i København sølvskatten af ejeren, en gårdejer i nærheden af mosen. De tyske myndigheder opdagede aktionen og oldsagshandelen blev trukket tilbage og kort tid efter købte Oldsagsforeningen i Flensborg hele fundet for 225 rigsmark og overførte 1895 sølvskatten til Flensborg museum, hvor den største del af sølvskatten er udstillet. 
Kun få af genstandene befinder sig i Slesvig op på Nationalmuseet i København.

Litteratur 
 Stine Wiell: Nydam II-Fundet, Sølvskatten anno 1888. Udgivet af Selskabet for Nydamforskning 1997. (dansk og tysk, kilde)
 Hans Kjær: Et nyt fund fra Nydam Mose, (kilde) (særtryk af Nordiske Fortidsminder udgivet af det Kgl. Nordiske Oldskriftselskab. 4 hæfte. 1902, dansk og fransk)
 Bemmann: Der Opferplatz von Nydam. Die Funde aus den älteren Grabungen: Nydam-I und Nydam-II (Neumünster 1998).

Eksterne henvisninger 
 Flensborg museum 
 Nydamfundene på Gottorp Slot 

Kunst, litteratur og sange fra Sønderjylland (i Danmark)
Arkæologiske fund fra Danmark
Skandinavisk jernalder
Erinaceus

Erinaceus er en slægt i pindsvinefamilien (Erinaceidae) med 4 arter.

'Erinaceus' er leksikografen Erin McKeans yndlingsord.

Arter 

 Vesteuropærisk pindsvin (Erinaceus europaus)
 Østeuropærisk pindsvin (Erinaceus concolor)
 Rumænske pindsvin (Erinaceus roumanicus)
 Amur pindsvin (Erinaceus amurencis)

Fodnoter 

Pindsvin
Det sorte selskab

Det Sorte Selskab er en forening for dyrkelse af BDSM (SM) og BDSM-relaterede aktiviteter. Foreningen blev oprettet i 1989, og er oligarkisk. Foreningen stræber efter at have en meget høj grad af eksklusivitet og stil, samt være mystisk og lukket, i den forstand at kun medlemmer kender til alle aktiviteter i klubben, samt indretningen af denne.

Absolut diskretion er en af foreningens ”grundpiller” og medlemslisten holdes i høj grad hemmelig. Der skal ansøges skriftligt om medlemskab, hvorefter endnu et formøde afgører om optagelse er mulig. Optagelseskriterierne er, at ansøgerne har reel erfaring med udøvelse af BDSM, og har en dybereliggende forståelse for de psykologiske aspekter udi livsstilen, samt "har BDSM i hjertet".

Det Sorte Selskab tilstræber altid at have lige mange kvinder og mænd, lige mange Dominante (Herrer, Fruer, Sadist, Riggere) og submissive (slaver, slavinder, tøser, Masochister), samt en jævn aldersfordeling. I modsætning til andre BDSM-klubber, er fetich kun en mindre del af de aktiviteter der foregår; hovedvægt er på det, som i foreningen ofte kaldes ”klassisk BDSM”. Fokus er her i større grad seksuel, psykisk og fysisk underkastelse og dominans, samt Ds-relationer. 

Af andre konkrete kendetegn for Det Sorte Selskab, kan det nævnes at der afholdes specifikke arrangementer, såsom "Krystalmiddag", "Upper Floor", "Eyes wide shut", "Sort Skole", samt "Tema-aftener om æstetiske og funktionelle slavindepositioner".

Eksterne henvisninger 
 Det Sorte Selskab 

BDSM
Etableret i 1989
Foreninger fra Danmark
Christian Lell

Christian Lell (født 29. august 1984 i München, Vesttyskland) er en tysk tidligere fodboldspiller, der spillede som forsvarsspiller. Han spillede blandt andet for Bayern München og FC Köln. Med Bayern vandt han i både 2008 og 2010 The Double, det tyske mesterskab og DFB-Pokalen.

Landshold 
Lell nåede ikke at spille for Tysklands A-landshold, men spillede som ungdomsspiller for både landets U-20 og U-21 hold.

Titler 
Bundesligaen
 2008 og 2010 med Bayern München

DFB-Pokal
 2008 og 2010 med Bayern München

Referencer

Eksterne henvisninger 

Fodboldspillere fra Tyskland
Fodboldspillere fra FC Bayern München
Fodboldspillere fra 1. FC Köln
Fodboldspillere fra Hertha BSC Berlin
Fodboldspillere fra Levante UD
Personer fra München
Andreas Ottl

Andreas Ottl (født 1. marts 1985 i München, Vesttyskland) er en tysk fodboldspiller, der spiller som midtbanespiller. Han spillede i Bayern München til 2012. Han brugte en stor del af sine ungdomsår i Bayern, og vandt det tyske mesterskab såvel som DFB-Pokalen to gange med holdet.

Landshold 
Ottl har (pr. april 2018) endnu ikke optrådt for Tysklands A-landshold, men spillede som ungdomsspiller for både landets U-20 og U-21 hold.

Titler 
Bundesligaen
 2006, 2008 og 2010 med FC Bayern München

DFB-Pokal
 2006, 2008 og 2010 med FC Bayern München

Referencer

Eksterne henvisninger 

Fodboldspillere fra Tyskland
Fodboldspillere fra FC Bayern München
Fodboldspillere fra 1. FC Nürnberg
Fodboldspillere fra Hertha BSC Berlin
Fodboldspillere fra FC Augsburg
Personer fra München
Lars Becker-Larsen

Lars Becker-Larsen (født 27. marts 1957 i Vordingborg) er dansk dokumentarfilminstruktør, der er mest kendt for sine populærvidenskabelige dokumentarfilm.

Lars Becker-Larsens seneste film Den forunderlige kvanteverden (en: Taming the Quantum World) fra 2013 beskriver, hvorledes en række europæiske forskere arbejder på at udnytte kvantefysikkens gådefulde fænomener til at skabe fremtidige kvantecomputere. Filmen indgår i fejringen af 100-året for Niels Bohrs atommodel. Den vandt i 2014 juryens special-pris ved European Science TV & New Media Festival i Lisabon. 

Hans forrige film Den bevægede jord fra 2009 er beretningen om, hvordan nogle få mænd og deres tanker kunne få altafgørende betydning for hele vores moderne verden. Nikolaj Kopernikus foreslog i 1543, at Jorden er en planet i kredsløb om Solen. Denne kontroversielle påstand gjorde op med forestillingen om Jorden som universets ubestridte centrum.
Filmen skildrer, hvordan videnskabsmænd som Tycho Brahe, Galilei og Newton skaber et helt nyt verdensbillede og tager de første skridt til den moderne naturvidenskab. Filmen var det første danske bidrag til UNESCOs Year of Astronomy 2009.

Lars Becker-Larsens instruerede tidligere filmen Københavnerfortolkningen (2004), der tog udgangspunkt i Niels Bohr og Albert Einsteins modstridende fortolkninger af kvantefysikken. Filmen fik hovedprisen som bedste europæiske videnskabelige film på den Europæiske Filmfestival i Wien i 2007, og prisen som bedste undervisningsfilm på den tjekkiske Techfilm Festival i 2005. Lars Becker-Larsen rejste rundt i Danmark med Københavnerfortolkningen, hvor omkring 8.000 mennesker så filmen og deltog i den efterfølgende debat.

Derudover har Lars Becker-Larsen instrueret Teorien om alting (1998) og Kvantefysikkens lære (1991). Lars Becker-Larsen instruerede sin første film Atomfysik og virkelighed i 1985.

Referencer

Eksterne henvisninger 
 

Filminstruktører fra Danmark
Personer fra Vordingborg
Jørgen Søndergaard

Jørgen Søndergaard (født 18. januar 1949 på Mors) er en dansk økonom. Han er fhv. sekretariatschef for de økonomiske vismænd og administrerende direktør for SFI - Det Nationale Forskningscenter for Velfærd 1995-2013. Jørgen Søndergaard er eller har været medlem af en lang række kommissioner, heriblandt Velfærdskommissionen og Arbejdsmarkedskommissionen.

Søndergaard blev student fra Nykøbing Mors Gymnasium i 1968 og cand.oecon. fra Aarhus Universitet i 1974. Frem til 1985 arbejdede han som adjunkt og lektor ved universitetets økonomiske institut. Fra 1985 til 1991 og igen 1993-1995 var han sekretariatschef for Det Økonomiske Råd. Fra 1991 til 1993 var han leder af Socialkommissionens sekretariat. Fra 1995 til 2013 var Jørgen Søndergaard direktør for SFI - Det Nationale Forskningscenter for Velfærd.

Han har været medlem af en lang række kommissioner, bl.a. Strukturkommissionen 2002-2003, Velfærdskommissionen 2003-2005 og Arbejdsmarkedskommissionen fra 2007, hvor han er formand. Han har desuden været medlem af en række udvalg og råd, senest har han været formand for Rådet for Evaluering og Kvalitetsudvikling i Folkeskolen, der er nedsat af Undervisningsministeriet. Dertil kommer en lang række bestyrelses- og repræsentantskabsposter; fra 1992 til 2004 var han medlem af DONGs repræsentantskab, fra 2001-2003 bestyrelsesmedlem i PFA og fra 1998 til 2003 bestyrelsesmedlem i Lønmodtagernes Dyrtidsfond. Siden 2003 har han været medlem af ATPs bestyrelse.

Han er gift med Inger Marie Bruun-Vierø.

Kilder og eksterne henvisninger 
 Jørgen Søndergaards CV på SFI's hjemmeside 

Økonomer fra Danmark
Personer fra Mors
Personer i Kraks Blå Bog
Alumni fra Aarhus Universitet
F.C. Lund (maler)

Frederik Christian Lund (ved dåben: Christian Frederik) (14. februar 1826 i København – 31. oktober 1901 sammesteds) var en dansk genre- og historiemaler.

Frederik Christian Lund blev i 1845 elev af Modelskolen på det Kongelige Danske Kunstakademi i København. Allerede som akademielev deltog han i udsmykningsarbejdet på Thorvaldsens Museum. Den 1. slesvigske krig afbrød hans studier, hvor han deltog som frivillig og hvor han oplevede blandt andet slagene ved Bov og Fredericia. Under krigen blev han udnævnt som dansk underofficer. I 1850 begyndte han at udstille, men vakte først større opmærksomhed, da han 1853 vandt en præmie for hans værk Episode af Slaget ved Fredericia, der blev købt til Den Kongelige Malerisamling. Han koncentrede sig især om historiske motiver, men efterhånden også om genremotiver. I 1859 og 1862 rejste han med hjælp af Akademiets rejseunderstøttelse blandt andet til Italien, hvorfra han malede flere detailrige billeder. I 1864 udgav han 31 farvelitografier, der skildrede danske bønders folkedragter fra første halvdel af 1800-tallet. En stor akvarel med optog af danske bønder prydede den danske afdeling ved verdensudstillingen i Paris i 1878. Ved siden heraf udførte han efterhånden en række portrætter.

I 1877 blev han medlem af Kunstakademiet, hvor han i 1896 blev professor. Under krigen 1849 blev han Dannebrogsmand og 1876 Ridder af Dannebrog.

Han døde den 31. oktober 1901 efter at have mistet sin arbejdsevne efter et apoplektisk anfald 1890 og er begravet på Frederiksberg Ældre Kirkegård.

Eksterne henvisninger 
 
 Danske Nationaldragter af F.C.Lund 
 Kunstindeks Danmark om F.C.Lund 
 

Malere fra Danmark
Danskere i 1800-tallet
Historiemalere
Riddere af Dannebrog
Personer fra København
Personer i Treårskrigen fra Danmark